ลดภาษีนิติบุคคทำคลังสูญรายได้5.2หมื่นล้าน
คลัง เผย ลดภาษีนิติบุคลรัฐขาดรายได้ 5.2 หมื่นล้านบาท คาด น้ำท่วมกระทบเศรษฐกิจโตแค่ 3 เดือนแรกของปีงบประมาณ
30 ต.ค. 2565

คลัง เผย ลดภาษีนิติบุคลรัฐขาดรายได้ 5.2 หมื่นล้านบาท คาด น้ำท่วมกระทบเศรษฐกิจโตแค่ 3 เดือนแรกของปีงบประมาณ
เมื่อเวลา 19.10 น. นายธีระชัย ภูวนาถนรานุบาล รมว.คลัง ชี้แจงภาพของการจัดทำร่างพ.ร.บ.งบประมาณรายจ่ายประจำปีงบประมาณ 2555 ว่า จากสภาวะการส่งออกไม่สดใส ผนวกกับปัญหาอุทกภัย จึงมีข้อกังวลเกี่ยวกับการจัดเก็บรายได้ตามเป้าหมาย มีการเสนอว่าควรชะลอลดอัตราภาษีเงินได้นิติบุคคลจาก 30% เป็น 23 %ตั้งแต่ 1 ม.ค.2555 ออกไปก่อนซึ่งอาจทำให้สูญเสียรายได้ 1.3 แสนล้านบาทเศษนั้น เรียนว่าคงไม่ถึง 1.3 แสนล้านบาท แต่กระทบเพียงประมาณ 5.25 หมื่นล้านบาทเศษ เพราะนิติบุคคลจะชำระภาษี 2 ครั้งคือ เดือน พ.ค.และ ส.ค.2555 การชำระงวดแรกยังคงเป็นอัตราร้อยละ 30 เหมือนเดิม ส่วนอัตราใหม่จะใช้ในเดือน ส.ค.เท่านั้น 




นายธีระชัย กล่าวอีกว่า ส่วนที่มีข้อกังวลว่ากิจการที่ได้รับผลกระทบจากน้ำท่วมอาจทำให้การเจ็บภาษีเงินได้นิติบุคคลลดลงไป ขอเรียนว่ากิจการขนาดใหญ่ที่ประสบปัญหาน้ำท่วมโดยตรงใน 7 นิคมอุตสาหกรรมได้รับส่งเสริมการลงทุนจึงมีภาษีที่ชำระอยู่แล้วไม่มากเท่าไหร่ โดยใน 7นิคมไม่ถึง 3 หมื่นล้านบาท คิดเป็นสัดส่วน 5-6% ของทั้งประเทศ  
นอกจากนี้ ความเสียหายจากน้ำท่วมโครงสร้างบริษัทยังอยู่ และได้มีการประกันวินาศภัยเอาไว้ โดยบริษัทรับประกันคือบริษัทญี่ปุ่น จึงสามารถเรียกสินไหมได้ตามปกติอยู่แล้ว ขณะเดียวกันหลายบริษัทถือโอกาสปรับปรุงเอาเครื่องจักรใหม่มาใช้ในจังหวะนี้ด้วย ส่วนที่จะเป็นปัญหาคือการผลิต เท่าที่สอบถามดูจะมีระยะเวลาแตกต่างกันไป บางรายภายใน 3 เดือนแต่บางรายอาจนานถึง 6 เดือน ดังนั้นเป้าหมายเงินได้นิติบุคคลน่าจะทำได้อยู่ และไม่เกิดแรงกดดันให้เจ้าหน้าที่กรมสรรพกรไปโหดร้ายกับผู้ประกอบการขนาดเล็กและขนาดย่อมแต่อย่างใด
ส่วนที่คาดว่ารายได้ประชาชาติจะอยู่ที่ 4.5-5.5 ยอมรับผลผลิตปี2554 กระทบ อาจเหลือ 2.6-2.8 ซึ่งจะกระทบเพียง 3 เดือนแรกเท่านั้น แต่คาดว่า 9 เดือนหลังจะขยายตัวมาก สภาพัฒนาเศรษฐกิจและสังคมแห่งชาติ (สภาพัฒน์) คาดว่าจะขยายตัวประมาณ 5แต่อาจปรับลดลงนิดหน่อย แม้จะมีปัญหาน้ำท่วมอัตราการขยายตัวน่าจะมากกว่า 4%